Aalborg Stiftstidende, 1828-04-19
En Proclamation fra den græske Admiral Miaulis, som i Lord Cochranes Fraværelse har Commandoen, over den græske Søemagt, indeholder befalinger og Forbud, som sigte til at hemme Søerøveriet. Alle Skibe eller Baade som have flere Folk ombord end de have nødig, trues med uden Naade at blive borede i Sænk og alle, som paa nogen Maade foruroelige Handelskibsfarten straffes med Døden. Jmedens der saaledes arbeides paa Tilveiebringelsen, af Orden i det Jndre af dette ulykkelige Land, synes dets udenlandske Forbundnes Virksomhed ei heller at slumre ind. At samtlige i Havnen ved Zante befindtlige græske Krigs- og Coffardie=Skibe have med høiere Tilladelse heiset deres eget Nationalflag den 18de Marts, er en Efterretning, som viser, at deres nye Regjering maae være formelig anerkjendt af England, hvorom vi allerede antoge hine Omstændigheder ved Ceremonierne ved Præsidentens Eedsaflæggelse for Beviser. At man i England nu ingen Tvivl meere nærer eller vil synes at nære om, at det er Ruslands Alvor at begynde Krigen, derom synes det at vidne, at Coureren paa engang, efter lang Taushed om denne Gienstand, under 8de April, indeholder følgende Artikkel: "Endnu kun faa Dage saa er det Spørgsmaal, som i 2 til 3 Maaneder har sat alle Gemytter i Bevægelse, afgjort, omendskjøndt vi aldrig have havt mindste Tvivl om Ruslands sande Sindelag, siden Bekjendtgjørelsen af det tyrkiske Manifest. - Leiligheden var altfor gunstig til at forsømmes, naar vi ikke ville antage, at Rusland paa engang skulde have opgivet en Politik, det længe og med Stadighed har fulgt. - Næste Løverdag (den 12te April) er den Dag, som alle nyere Efterretninger bestemme til Overgangen over Pruth og endnu i denne Maaned skulle Keiseren og Hans Broder, Storfyrst Michael, forlade Petersborg. At Rusland neppe vil blive udsat for den Bebreidelse, at have truet, uden at slaae til, kan man saameget meere formode, som Journal de St. Petersbourg, endnu i denne Maaneds Begyndelse har havt nye Grunde til at besvære sig over Portens Adfærd. Den siger nemlig: "Porten giør, siden Hr. de Rebeaupierres Afreise, alt mueligt for at lægge vor Handel Hindringer i Veien og at trykke dem af vore Undersaatter, som for deres egne Anliggender, maae opholde sig i Constantinopel. Uagtet de ere forsynede med de behørige Firmaner, holdes en stor Mængde russiske Fartøier med Magt tilbage. Skibscapitainerne tvinges til at overlade deres Ladninger til vilkaarlige Priser, og i Afslag paa Betalingen have nogle af dem maattet ladet sig paanøde en Mynt, hvis Værdie er omtrent kun det halve af den gamles. Flere end 100 russiske Undersaatter ere blevne forviste fra Constantinopel uden engang at faae Tid til at bringe deres Anliggender i Orden. At nu slige Besværinger, i Forbindelse med saa mange andre, som Rusland har ført og havt Grund til at føre, ikke ere egnede til at omstemme dette Cabinet til fredelige Tanker, er let at indsee. Heller ikke pleie store Rustninger, saadanne som Rusland længe har foretaget dem imod Porten, at være saa ganske omsonst og den Magt, som enten virkelig har, eller foregives at have fremasket dem, pleier paa en eller anden Maade at maatte betale dem, naar den ei med Vaabens Magt kan gjøre sig frie derfor. - Hvorvidt Tyrkiet kan formodes at være istand dertil, derom vil man bedst kunne givne, naar man erfarer Styrken af den Magt, som Rusland strax stiller op imod Porten, og den uhyre Statskraft, som udgjør denne smukke Avantgardes Reserve. - Den Hær, som umiddelbart aabner Feldttaget under General Wittgenstein, er deelt i 3 Armeecorpser under Wittgenstein, Woronzow og Peter Pahlen. General Diebitsch følger Wittgenstein, som Chef for Staben. Armeen er sammensat af følgende Divisioner; 2den og 3die Grenadeer Division tilligemed Carabiniers danne omtrent 25000 Mand. 5te, 6te, 9de, 10de, 12te, 14de, 17de og 18de Jufanteriedivision udgjøre omtrent 100,000 Mand. 3 Divisioner, eller nøiagtigere, 12 Regimenter Jægere tilfod, give omtrent 40,000 Mand, 2 Divisioner Jægere til Hest, 1 Division Husarer, 1 Division Uhlaner og 1 Brigade Kyraserer tilligemed 18 Pulks Cosakker udgjøre 18,000 Hestfolk, med 100 store Kanoner af forskjellig Caliber synes dette at være en ganske anstændig Magt til at begynde med og i Ryggen af den bestaaer den russiske Hærkraft af 3 GrenaderDivisioner, 29 Jnfanterie-Divisioner, 15 Divisioner regulairt Cavallerie - 230 Pults Cosakker, 37 Brigader Feldtartillerie foruden Marine Batallionerne og Militair Colonierne. - Det synes derfor, som om denne colossale Magt, naar den med Alvor vil ogsaa maae kunne gjøre Ende paa Portens svage og demoraliserede Stridskræfter, som ikke engang vare istand til at betvinge Grækerne. At disse altsaa, saafremt Verden ikke atter skal see et Udfald, som er udenfor al Beregning, rimeligen nu blive befriede fra det tyrkiske Aag, synes man at torde haabe, og hertil maa man da føies det Ønske, at ei Uenighed hjemme maatte paalægge dem et end værre Aag at bære. Hiint Haab understøttes betydeligt ved den Efterretning fra Ancona, at 68 Transportskibe skulle være ankomne i Archipelagus fra Alexandtien, for at føre de paa Morea endnu befindtlige ægyptiske Tropper tilbage. Tripolizza er fuldkommen rømmet og Tropperne samlede imellem Modon og Navarin.